མཐའ་མ་དེར་ལྗིམ་གྱིས་ཁོང་གི་དགའ་མོས་དང་འབྲེལ་བའི་དངོས་པོ་གཞན་གྱི་ཐོག་ལ་འགྲེལ་བཤད་བརྒྱབས་བྱུང་།དེ་ཡང་ཁོང་གིས་དཔེ་ཆའི་ཤོག་ལྷེ་ནག་པོ་ཞིག་ལག་ཏུ་བཟུང་སྟེ་དེའི་ཤོག་ངོས་ཀྱི་ལ་རྩི་དེ་སྦྱིན་དང་།ཀླད་པ།དུ་དྲེག་བཅས་ཀྱིས་གང་འདྲ་སེ་བཟོས་པ་དང་དེ་ནས་དེ་ཤོག་བུར་ཚོན་གཏོང་ཆེད་ཀྱི་སོལ་ཕག་ལྟ་བུ་ཞིག་ཆགས་པའི་སྐོར་ལ་འགྲེལ་བཤད་བྱས།དེ་བཞིན་གསེར་ཆུ་༼གསེར་གྱིས་བཟོས་པའི་སྣག་ཚ་༽ཡི་ངོས་ནས་བརྗོད་ན།སྒྱུ་རྩལ་མཁན་གྱིས་སྦྱར་ཚིའི་ནུས་པའི་འཐོན་ཆེད་གསེར་གྱི་ནང་དུ་སོ་མ་ར་ཙའི་འབྲས་བུ་སྡེབ་ཀྱི་ཡོད་པའི་སྐོར་དང་།དཔེ་ཆའི་མཐའ་སྣེར་མཐིང་ཚོས་བྱུགས་པའི་སྐོར་བཅས་གསུངས་བྱུང་།ལྗིམ་གྱིས་ཕྱེ་གཟུགས་འཕྲོ་འོད་ཀྱི་གློག་པར་ལ་བརྟེན་ནས་གནའ་དཔེའི་ཤོག་བུའི་ནང་ཞ་ཉེ་འམ་དངུལ་ཆུ་དེ་བཞིན་མཚམས་རེ་མཚལ་ལྟ་བུའི་གྲུབ་ཆ་ཅི་ཞིག་ལྡན་ཡོད་མེད་དབྱེ་ཞིབ་བྱེད་ཐུབ་ཀྱི་ཡོད།